তাইওয়ানের সংবাদ মাধ্যমের বরাত দিয়ে বিবিসি জানিয়েছে, হঠাৎ করে তাপমাত্রা নেমে যাওয়ায় দেশের লোকজন হৃদরোগসহ নানা ধরনের শারীরিক জটিলতায় আক্রান্ত হতে শুরু করেছে। গত কয়েক দিনের ঠাণ্ডায় মারা গেছেন ৫০ জনের বেশি মানুষ। প্রচণ্ড শীতে দেশটিতে যারা মারা গেছেন তাদের বেশিরভাগই বয়স্ক। দেশটির উত্তরাঞ্চীয় তাইপে, কাওহসিউয়ং ও তাওইউয়ান অঞ্চলে এসব মৃত্যুর ঘটনা ঘটেছে। রোববার দেশটির উত্তরাঞ্চলীয় এলাকাগুলোর তাপমাত্রা ৪ ডিগ্রি সেলসিয়াসে নেমে এসেছে বলে জানা গেছে।